ಕಣ್ಣಿನ ಬ್ಲ್ಯಾಕ್ ಸರ್ಕಲ್ನಿಂದ ಬೇಸತ್ತಿದ್ದೀರಾ.. ಈ ಕ್ರೀಂ ಹಚ್ಚಿ ನೋಡಿ ಸಮಸ್ಯೆ ಮಾಯವಾಗುತ್ತೆ! ಕೆಲಸದ ಒತ್ತಡ, ರಾತ್ರಿಯಿಡೀ ಸಿನಿಮಾ ನೋಡುವುದು ಇತ್ಯಾದಿ ಅಭ್ಯಾಸಗಳ ಕಾರಣದಿಂದ ಸರಿಯಾಗಿ ನಿದ್ರೆ ಮಾಡದೇ ಇರುವುದರಿಂದ ಕಣ್ಣಿನ ಸುತ್ತಲೂ ಕಪ್ಪು ವರ್ತುಲಗಳು ಕಾಣಿಸಿಕೊಳ್ಳುವುದು ಸಾಮಾನ್ಯ. ಕಣ್ಣಿನ ಕಪ್ಪು ವರ್ತುಲಗಳು ಅವು ನಮ್ಮ ಮುಖದ ಸೌಂದರ್ಯವನ್ನು ಹಾಳು ಮಾಡುತ್ತವೆ ಕೂಡ. ಬಹಳಷ್ಟು ಮಂದಿ ಈ ಕಪ್ಪು ವರ್ತುಲಗಳನ್ನು ನಿವಾರಿಸಿಕೊಳ್ಳಲು ನಾನಾ ರೀತಿಯ ಉಪಾಯಗಳ ಮೊರೆ ಹೋಗುತ್ತಾರೆ. ದುಬಾರಿ ಕ್ರೀಂಗಳನ್ನು ಬಳಸದೆ ಮನೆಯಲ್ಲಿಯೇ ನೈಸರ್ಗಿಕ ಪದಾರ್ಥಗಳನ್ನು ಉಪಯೋಗಿಸಿಕೊಂಡು ಕ್ರೀಂ ತಯಾರಿಸಬಹುದು. ಕಣ್ಣುಗಳ ಸುತ್ತಲಿನ ಕಪ್ಪು ವರ್ತುಲ ಹೋಗಲಾಡಿಸಲು ಇಲ್ಲಿದೆ ಮೂರು ನೈಸರ್ಗಿಕ ಕ್ರೀಂಗಳ ಮಾಹಿತಿ. 1. ಸೌತೆಕಾಯಿ ಕ್ರೀಂ ಕೆಲವೊಮ್ಮೆ ಜನರು ತಮ್ಮ ಕಣ್ಣಿನ ಸುತ್ತಲೂ ಕಪ್ಪು ವರ್ತುಲವನ್ನು ಹೋಗಲಾಡಿಸಲು, ಸೌತೆಕಾಯಿ ಹೋಳುಗಳನ್ನು ಕಣ್ಣಿನ ಮೇಲೆ ಇಟ್ಟುಕೊಳ್ಳುವುದನ್ನು ನೋಡಿರಬಹುದು. ಯಾಕೆ ಗೊತ್ತೇ? ಸೌತೆಕಾಯಿಯಲ್ಲಿ ಚರ್ಮಕ್ಕೆ ಹಿತ ನೀಡುವ ಅಂಶಗಳಿದ್ದು, ಕಣ್ಣಿನ ಸುತ್ತಲು ಇರುವ ಕಪ್ಪು ವರ್ತುಲಗಳನ್ನು ಮಾಯ ಮಾಡಲು ಅದು ಸಹಾಯ ಮಾಡುತ್ತದೆ. ಕಣ್ಣಿನ ಕೆಳಗೆ ಊದಿಕೊಂಡಂತೆ ಆದಾಗಲೂ ಸೌತೆಕಾಯಿ ಹೋಳುಗಳನ್ನಿಟ್ಟರೆ ಸಮಾಧಾನ ಸಿಗುತ್ತದೆ. ಸೌತೆಕಾಯಿ ಮತ್ತು ಅಲೋವೇರಾ ಬಳಸಿ ಮಾಡುವ ಕ್ರೀಂ, ಕಪ್ಪು ಕಲೆಗಳನ್ನು ತಿಳಿಗೊಳಿಸುತ್ತದೆ ಮತ್ತು ಕಣ್ಣಿನ ಸುತ್ತ ಕಪ್ಪು ವರ್ತುಲವನ್ನು ಕಡಿಮೆ ಮಾಡುತ್ತದೆ. ಬೇಕಾಗುವ ಸಾಮಾಗ್ರಿಗಳು: 1 ತಾಜಾ ಸೌತೆಕಾಯಿ 45 ಪುದೀನ ಎಲೆಗಳು ಒಂದು ಸಣ್ಣ ತುಂಡು ಅಲೋವೇರಾ ವಿಧಾನ: ಒಂದು ಸೌತೆಕಾಯಿ ತೆಗೆದುಕೊಂಡು ದೊಡ್ಡ ಹೋಳುಗಳಾಗಿ ಕತ್ತರಿಸಿ. ಅಲೋವೇರಾ, ಪುದೀನ ಎಲೆಗಳು ಮತ್ತು ಸೌತೆಕಾಯಿ ಹೋಳುಗಳನ್ನು ನೀರು ಸೇರಿಸದೆ ರುಬ್ಬಿಕೊಳ್ಳಿ. ಆ ಮಿಶ್ರಣವನ್ನು ನಿಮ್ಮ ಕಣ್ಣುಗಳ ಕೆಳಗೆ ಹಚ್ಚಿರಿ, 10 ನಿಮಿಷದ ಬಳಿಕ ಉಗುರು ಬೆಚ್ಚಗಿನ ನೀರಿನಲ್ಲಿ ತೊಳೆಯಿರಿ. ಈ ವಿಧಾನವನ್ನು ದಿನಕ್ಕೆ ಎರಡು ಬಾರಿ ಅನುಸರಿಸಿದರೆ ಶೀಘ್ರ ಫಲಿತಾಂಶ ಸಿಗುತ್ತದೆ. 2. ಗ್ರೀನ್ ಟೀ ಮತ್ತು ಅವಕಾಡೋ ಕ್ರೀಂ ಹಸಿರು ಚಹಾ ಕಣ್ಣಿನ ಸುತ್ತಲಿನ ಕಪ್ಪು ವರ್ತುಲ ನಿವಾರಿಸುವ ಪರಿಣಾಮಕಾರಿ ಪರಿಹಾರಗಳಲ್ಲಿ ಒಂದು. ಅದು ಹೇರಳ ಆಯಂಟಿ ಆಕ್ಸಿಡೆಂಟ್ ಮತ್ತು ಆಯಂಟಿ ಇನ್ಫ್ಲಮೇಟರಿ ಅಂಶಗಳನ್ನು ಹೊಂದಿದೆ. ಅದನ್ನು ಅವಕಾಡೋದ ಜೊತೆ ಸೇರಿಸಿ ಕ್ರೀಂ ತಯಾರಿಸುವುದರಿಂದ , ಕಣ್ಣಿನ ಸುತ್ತಲಿನ ಕಪ್ಪು ವರ್ತುಲಗಳು ಮಾಯವಾಗುತ್ತವೆ ಮಾತ್ರವಲ್ಲ, ಚರ್ಮವನ್ನು ಮಾಯಿಶ್ಚರೈಸ್ ಮಾಡುತ್ತದೆ. ಬೇಕಾಗುವ ಸಾಮಾಗ್ರಿಗಳು: 14 ಲೋಟ ನೀರು ಒಂದಿಷ್ಟು ಹಸಿರು ಚಹಾದ ಎಲೆಗಳು ಒಂದು ಚಿಕ್ಕ ಅವಕಾಡೋ ವಿಧಾನ: ಮೊದಲು ನೀರನ್ನು ಬಿಸಿ ಮಾಡಿ ಅದಕ್ಕೆ ಹಸಿರು ಚಹಾದ ಎಲೆಗಳನ್ನು ಹಾಕಿ, 3 4 ನಿಮಿಷಗಳ ನಂತರ ಗ್ಯಾಸ್ ಆರಿಸಿ. ಅದು ಸಂಪೂರ್ಣವಾಗಿ ತಣ್ಣಗಾದ ಬಳಿಕ, ಅದನ್ನು ಅವಕಾಡೋದ ಜೊತೆಗೆ ಸೇರಿಸಿ ನುಣ್ಣಗೆ ರುಬ್ಬಿಕೊಳ್ಳಿ. ಕಣ್ಣಿನ ಕೆಳಗೆ ಹಚ್ಚಿರಿ. ಕಪ್ಪು ವರ್ತುಲ ಇರುವ ಜಾಗಕ್ಕೆ ಎರಡು ನಿಮಿಷ ಮಸಾಜ್ ಮಾಡಿ. 5 ನಿಮಿಷಗಳ ಬಳಿಕ ತೊಳೆಯಿರಿ. ಈ ಕ್ರೀಮನ್ನು ನಿತ್ಯವೂ ಹಚ್ಚಿರಿ. 3. ಅಕ್ಕಿ ನೀರಿನ ಕ್ರೀಂ ಅಕ್ಕಿಯ ನೀರು ಚರ್ಮಕ್ಕೆ ಪ್ರಯೋಜನಕಾರಿ. ಅದರಲ್ಲಿ ಫೆರುಲಿಕ್ ಆಯಸಿಡ್, ಗಮ್ಮ ಒರಿಜನಲ್ ಮತ್ತು ಫಿಟಿಕ್ ಆಯಸಿಡ್. ಅದು ಚರ್ಮದ ಬಣ್ಣವನ್ನು ಉಜ್ವಲಗೊಳಿಸುತ್ತದೆ ಮತ್ತು ವಯಸ್ಸಾಗದಂತೆ ತಡೆಯುತ್ತದೆ. ಇದರ ಜೊತೆ ನೀವು ಶಿಯಾ ಬಟರ್ ಕೂಡ ಸೇರಿಸಬಹುದು. ವಿಧಾನ: ಅಕ್ಕಿಯನ್ನು ಕುಕ್ಕರ್ ಬದಲಿಗೆ, ಪಾತ್ರೆಯಲ್ಲಿ ಸಾಕಷ್ಟು ನೀರು ಹಾಕಿ ಬೇಯಿಸಿ. ಬೆಂದ ನಂತರ ಅಕ್ಕಿಯನ್ನು ಬಸಿಯಿರಿ, ಗಂಜಿಯನ್ನು ತಣ್ಣಗಾಗಲು ಇಡಿ. ಅದೇ ಸಮಯಕ್ಕೆ ಒಂದು ಕಾವಲಿಯನ್ನು ಕಡಿಮೆ ಒಲೆಯ ಮೇಲಿಟ್ಟು, ಶಿಯಾ ಬಟರನ್ನು ಬಿಸಿ ಮಾಡಿ, ಅದನ್ನು ಒಂದು ಬಟ್ಟಲಿಗೆ ಹಾಕಿ ತಣ್ಣಗಾಗಲು ಬಿಡಿ. ಅಕ್ಕಿಯ ನೀರು ಮತ್ತು ಶಿಯಾ ಬಟರ್ ಎರಡೂ ತಣ್ಣಗಾದ ಮೇಲೆ ಎರಡನ್ನು ಮಿಶ್ರ ಮಾಡಿ. ಅದನ್ನು ಕಣ್ಣಿನ ಕೆಳಗೆ ಹಚ್ಚಿರಿ ಮತ್ತು 10 ನಿಮಿಷಗಳ ಬಳಿಕ ಉಗುರು ಬೆಚ್ಚಗಿನ ನೀರಿನಿಂದ ತೊಳೆಯಿರಿ. ಈ ಕ್ರೀಂನ್ನು ನಿತ್ಯವೂ ಹಚ್ಚಿದರೆ ಖಂಡಿತಾ ಉತ್ತಮ ಫಲಿತಾಂಶ ಪಡೆಯುವಿರಿ. ಈ ಕ್ರೀಂನಲ್ಲಿ ತಾಜಾ ಪದಾರ್ಥಗಳನ್ನು ಬಳಸಿರುವುದರಿಂದ ಫ್ರಿಡ್ಜ್ನಲ್ಲಿ ಇಡಬೇಕು. ಇಲ್ಲವಾದಲ್ಲಿ ಕ್ರೀಂ ಎರಡು ದಿನ ಮಾತ್ರ ಬಾಳಿಕೆ ಬರುತ್ತದೆ. ಒಳ್ಳೆಯ ಫಲಿತಾಂಶಕ್ಕಾಗಿ ತಾಜಾ ಕ್ರೀಂ ಬಳಸುವುದು ಉತ್ತಮ.